

**Съгласно чл.12, ал.3 от Наредба № 2 (в сила от**

 **05.04.2022 г.), ЗС и чл.11 от Регламент 2019/2088**

**ДОКЛАД ЗА ДЕЙНОСТТА**

**към финансов отчет 30.09.2022 г.**

***І. Преглед на развитието и резултатите от дейността на ХД „ДУНАВ“ АД.***

Към 30.09.2022 г. няма промяна в размера на собствения капитал на ХД „ДУНАВ“ АД (Дружеството) – гр. Враца, който възлиза на 215 х. лв.

Дружеството не е било обект на търгово предложение по чл.149 от ЗППЦК.

***1. Резултати от дейността:***

Дружеството към 30.09.2022 г. е отчело печалба в размер на 109 хил. лв.

Факторите повлияли върху този резултат са отразени в Счетоводната политика и пояснителните бележки към отчет към 30.09.2022 г.

***а) необичайни събития, сделки, които отразяват влиянието на отчетените приходи от дейността.***

Няма промени в дейността на дружеството и няма настъпили необичайни събития, които да са оказали влияние върху реализираните приходи.

През първото тримесечие на 2022 г. ХД „ДУНАВ“ АД е продал на несвързани лица акциите си от капитала на „БДИН“ АД и от капитала на „МЕТАЛТЕХНИК“ АД.

За сделките ХД „ДУНАВ“ АД надлежно и своевременно е уведомил Комисията за финансов надзор, Българската фондова борса и Обществеността.

***б) отражение на тези промени върху приходите поотделно.***

Няма такива.

***в) други съществени компоненти на постъпленията или разходите.***

Няма такива

***г) тенденции или рискове, според управителните органи, които имат влияние върху приходите от основна дейност.***

Управителните органи не са вземали решения за промяна в структурата и дейността на ХД „ДУНАВ“ АД, поради което не се очакват други влияния върху съществуващото в момента състояние на приходите и разходите.

Наличните авоари на Дружеството са внесени на депозити в Интернешънъл Асет Банк АД и ОББ АД и по разплащателни сметки в Интернешънъл Асет Банк АД. Към отчетния период не са реализирани приходи от лихви по депозити.

***д) промяна в отношението между приходите и разходите***

Към 30.09.2022 г. съотношението на приходите към разходите е 1,76 %, а за същия период на предходната година е било 0,4 %, което показва, че отчетеното съотношение е довело до реализиране на печалба за отчетния период в размер на 109 х. лв., а за същия период на предходната година е отчетена загуба в размер на 37 х. лв.

По отношение на изплащаните възнаграждения – възнагражденията на членовете на СД се определят от ОСА, а числеността на персонала работещ на трудов договор към 30.09.2022 г. е 1 (един) човек – Директор за връзки с инвеститорите.

Материали в дейността на дружеството не се използват, поради което не са оказали влияние върху резултата.

Наличният инвентар, който се използва от дружеството е с незначителна стойност, поради което също така не е оказал влияние върху финансовия резултат.

***е) нарастване на приходите от основна дейност и степента, до която това нарастване е резултат от увеличение на цените на стоките и услугите.***

Дружеството в основната си дейност не осъществява продажби на стоки и услуги, поради което обстоятелството не е довело до промяна обема на приходите.

***ж) анализ на инфлацията и променящите се цени върху приходите.***

Размера на инфлацията не оказва влияние върху размера на приходите, които дружеството реализира.

***ІІ. Важни събития и рискове, настъпили през периода от 01.01.2022 до 30.09.2022 г и влиянието им върху резултата във финансовия отчет. Настоящи тенденции, събития или рискове.***

За отчетния период няма промяна в дейността на Дружеството, поради което няма фактори, които да са оказали извънредно влияние върху резултатите към 30.09.2022 г.

Естеството на дейността на Дружеството е такова, че съществени рискове или фактори не са оказали влияние върху основната дейност, тъй като не се реализират стоки и услуги, не се сключват договори за реализиране на стоки и услуги, не се извършват разходи във връзка с производствена дейност, и не се осъществява реализация на пазара.

***ІІІ. Основни рискове и несигурности, пред които е било изправено Дружеството до 30.09.2022 г.***

Няма такива.

Дружеството към 30.06.2022 год. няма предоставен кредит към асоциираните дружества, а също така Дружеството не е получавало кредити от асоциираните си дружества и от кредитни институции, за което не съществува кредитен риск.

***ІV. Сключени сделки между свързани лица в периода 01.01.2022 – 30.09.2022 г.***

ХД „ДУНАВ“ АД не е отчел приходи за 2022 г. от указани консултантски услуги.

***V. Важни събития, настъпили след приключване на отчет – 30.09.2022 г.***

Няма такива

***VІ. Важни научни изследвания и разработки***

Не се осъществява изследователска и развойна дейност.

***VІІ. Предвиждано развитие на дружеството.***

Съществени промени в развитието, за разлика от досегашното развитие не се предвиждат. За конкретни промени в дейността на ХД „ДУНАВ“ АД, трябва да се вземат решения от ръководните органи.

Бизнес програми и разработки не са приемани.

***VІІІ. Промени в цената на акциите на дружеството.***

Номиналната цена на 1 бр. акция е 1,00 лв.

Не се предвижда намаление или увеличение на капитала на дружеството, от което следва, че няма да се промени номиналната стойност на 1 акция.

**Съгласно чл. 11 от Регламент 2019/2088 относно оповестяване на информация във връзка с устойчивостта в сектора на финансовите услуги**

 ХД „ДУНАВ“ АД оповестява изискваната информация към финансов отчет – 30.09.2022 год.:

1. През отчетния период към 30.09.2022 год. ХД „ДУНАВ“ АД не е осъществявал „устойчива инвестиция“ в стопанската си дейност, която да допринесе за постигане на екологична цел например по отношение на използването на енергия, на възобновяема енергия, на суровини, вода и земя, генериране на отпадъци и емисии на парникови газове или инвестиции в стопанската дейност, която допринася за постигане на социална цел, или по-специално инвестиция, която допринася за преодоляване на неравенството или която насърчава социалното сближаване, или инвестиция в човешкия капитал и др.

2. На основание чл.4, т.1 „б“ и т. 2 от Регламент 2019/2088, ХД „Дунав“ АД **не отчита** неблагоприятни въздействия върху устойчивостта и показателите за тях.

3. На основание чл.7, т.2, ХД „Дунав“АД **декларира,** че не е осъществявал инвестиция в акции на други дружества (финансов продукт) през отчетния период и не отчита неблагоприятни въздействия на инвестиционните решения върху факторите на устойчивост. Причините за това са следните: към настоящият момент не е взето инвестиционно решение.

4. На основание чл.11 от Регламент 2019/2088, ХД „Дунав“ АД към 30.09.2022 г. не е извършвал инвестиции в екологични или социални характеристики и не определял индекс за показатели за устойчивост.

 ИЗП. ДИРЕКТОР: ……………………....

 /Стефан Лазаров/